۱۴۴۶-۸-۲۷ تاریخ نشر شوی خبرونه مرکزی ریاست ۱۵۰ تنه اړمن زده کوونکی د حرفوی زده کړو تر بشپړولو وروسته فارغ شول! نن چهارشنبه د شعبان المعظم د میاشتې پر ۲٧ مه، د ‎#افغانی_سرې_میاشتې په تخنیکی او د صندوق القطر په مالی مرسته د ‎#هلمند، ‎#فراه او ‎#فاریاب ولایتونو ۱۵۰ تنه زده کوونکی، چې پنځه میاشتې وړاندې افغان کوریا انستیتوت ته ورپېژندل شوی و، د کمپیوټر، برېښنا، خیاطۍ او نلدوانۍ برخو کې د حرفوی زده کړو تر بشپړولو وروسته فارغ شول. په دې مناسبت جوړه شوې فراغت غونډه کې د افغانی سرې میاشتې د سرپرست عمومی رئیس ښاغلی شیخ الحدیث شهاب الدین دلاور او د نوموړی د مرستیال ښاغلی حافظ عزیز الرحمن سربېره په افغانستان کې د قطر د سرې میاشتې مسئول ښاغلی حسین بوتانی او ددې خیریه ملی ټولنې د مرکزی ریاستونو یو شمېر رئیسانو او کارکوونکو هم ګډون درلود. غونډې ته د وینا پر مهال د افغانی سرې میاشتې سرپرست عمومی رئیس په خپلو څرګندونو کې د قطر هېواد له دوامداره بشرپاله مرستو او همکاریو مننه وکړه او د ورته پروژو پلی کول یې د اړمنو او بې وزله کورنیو د ځان بساینې برخه کې اغېزمن او مهم وبلل او د دا ډول پروژو د پلی کولو برخه کې یې له کورنیو او بهرنیو مرستندویه بنسټونو د همکاریو غوښتنه وکړه. دا راز ښاغلی دلاور زده کوونکو ته د فراغت د مبارکۍ ترڅنګ هغوی ته له الله سبحانه وتعالی څخه د غوره خدمت کولو د توفیق غوښتنه هم وکړه. ورپسې د افغانی سرې میاشتې مرستیال د یوې سالمې ټولنې د رامنځته کولو برخه کې د ځوانانو د روزنې او اړونده مسئولیتونو په هکله هر اړخیز معلومات وړاندې کړل او د یوې ټولنې په پرمختګ کې یې د لوستو او مسلکی ځوانانو ونډه مهمه یاده کړه. همدا ډول په افغانستان کې د قطر د سرې میاشتې مسئول ښاغلی حسین بوتانی په خپلو څرګندونو کې د یادې پروژې د تطبیق برخه کې د افغانی سرې میاشتې غوره همغږی وستایله او ژمنه یې وکړه، چې راتلونکی کې که به هم د ورته پروژو د برابرولو برخه کې هڅې کوی او له افغانی سرې میاشتې سره به خپلې همکارۍ زیاتوی. لوګر #لوګر ولایت کې ١١١٢٩ تنو ته روغتیایی خدمات! د ‎#افغانی_سرې_میاشتې روغتیاپالانو د لوګر ولایت په بېلابېلو سیمو کې د تېرو ۳۰ ورځو په ترڅ کې ٤٥٥٤ تنو ته د کتنې ترڅنګ د اړتیا وړ درمل ورکړی؛ د ١٦١ تنو ټپیانو پانسمان، ٤٦٣ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ٤١١٨ کسانو ته د روغتیا ساتنې په تړاو اړینې مشورې، ٣٠٨ مېرمنو ته د زیږون په برخه کې خدمات، ١٣٣٢ خوارځواکو ماشومانو ته د خوارځواکۍ اړوند خوراکی توکی او ١٩٣ تنو مېرمنو ته یې د کورنی تنظیم د چمتووالی په برخه کې لازمې مشورې هم ورکړې دی. =============================== ارائه خدمات صحی برای ۱۱۱۲۹ تن در ولایت #لوگر! #هلال_احمر_افغانی از طریق داکتران صحی خویش طی ۳۰ روز گذشته برای ۴۵۵۴ تن در مناطق مختلف ولایت لوگر بعد از معاینات ادویه لازم فراهم نموده اند، ۱۶۱ مجروح پانسمان و برای ۴۶۳ زن و کودک جهت جلوگیری از بیماری های مختلف واکسین تطبیق و برای ۴۱۱۸ تن در مورد حفظ الصحه مشوره های لازم ارائه نموده اند. نیز برای ۳۰۸ زن خدمات نسایی ولادی ارائه و برای ۱۳۳۲ کودک مبتلا به سوء تغذی مواد غذایی مخصوص فراهم نموده است. همچنین برای ۱۹۳ زن در مورد تنظیم امور خانوادگی مشوره لازم ارائه نموده است. مرکزی ریاست ‏د ‎#افغانی_سرې_میاشتې سرپرست عمومی رئیس د دعوت او ارشاد او ساتنې او خوندیتوب ریاستونو د روزنیزو ورکشاپونو په پای غونډه کې ګډون او وینا وکړه! نن چهارشنبه د شعبان میاشتې پر ۲٧ مه، د افغانی سرې میاشتې مرکزی دفتر کې د دعوت او ارشاد ریاست اړوند د مرکز، ساحوی ریاستونو او نمایندګیو د دعوت او ارشاد مدیرانو لپاره ٣ ورځنی او د ساتنې او خوندیتوب ریاست د مرکز او ساحوی ریاستونو مدیرانو لپاره څلور ورځنی ورکشاپونه د افغانی سرې میاشتې د سرپرست عمومی رئیس ښاغلی شیخ الحدیث شهاب الدین دلاور ، د سکرتر جنرال د مرستیالانو، د مرکزی ریاست د یو شمېر رئیسانو او د مقام د سلاکارانو په شتون کې پای ته ورسېدل. د افغانی سرې میاشتې سرپرست عمومی رئیس په خپلو خبرو کې ګډونوالو ته د ښه راغلاست ویلو ترڅنګ د یادو روزنیزو ورکشاپونو په بریالیتوب سره په پای ته رسولو مبارکی وړاندې کړه او دا ډول ورکشاپونه یې د کارکوونکو د ظرفیت لوړونې او د دوی ترمنځ د همغږۍ د پراختیا په برخه کې اغېزمن وګڼل. ښاغلی دلاور په ټولنه کې د علماوو کرامو د ارزښت او مقام په اړه تفصیلی وینا وکړه او د عوامو د فکری روزنې په برخه کې یې د دوی مسٸولیت ستر او اساسی یاد کړ او له دوی یې وغوښتل څو د خلکو سره په چلند کې له نرمۍ او حکمت کار واخلی او خپل مسٸولیتونه په پوره اخلاص او رښتینولۍ ترسره کړی، افغانی سره میاشت داسې یوه خیرپاله او بشرپاله ټولنه ده چې مسٸولیت یې د کونډو، یتیمانو او اړمنو لاسنیوی دی او د دوی حقوق ورته پر وخت او شفاف ډول رسول به زمونږ د دنیا او اخرت د کامیابۍ سبب ګرځی. یاد ورکشاپونه ګډونوالو ته د تصدیقنامو په وېش سره پای ته ورسېدل.